Document ID: 31998R2704

KOMISSION ASETUS (EY) N:o 2704/98,
annettu 14 päivänä joulukuuta 1998,
Belgian lipun alla purjehtivien alusten seitin kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 2635/97 (2), ja erityisesti sen 21 artiklan 3 kohdan,
sekä katsoo, että
eräiden kalakantojen ja kalakantaryhmien osalta vuodeksi 1998 vahvistettavista suurimmista sallituista saaliista ja niiden pyyntiä koskevista tietyistä edellytyksistä 19 päivänä joulukuuta 1997 annetussa neuvoston asetuksessa (EY) N:o 45/98 (3), sellaisena kuin se on viimeksi muutettuna 7 päivänä huhtikuuta 1998 annetulla asetuksella (EY) N:o 2386/98 (4), säädetään seitikiintiöistä vuodeksi 1998,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä, ja
komissiolle toimitettujen tietojen mukaan Belgian lipun alla purjehtivien tai Belgiassa rekisteröityjen alusten seitisaaliit ICES-alueiden II a (yhteisön vyöhyke), III a, III b, c ja d (yhteisön vyöhyke) sekä IV vesillä ovat täyttäneet niille vuodeksi 1998 annetun kiintiön; Belgia on kieltänyt tämän kalakannan kalastuksen 1 päivästä marraskuuta 1998; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Belgian lipun alla purjehtivien tai Belgiassa rekisteröityjen alusten seitisaaliiden ICES-alueiden II a (yhteisön vyöhyke), III a, III b, c ja d (yhteisön vyöhyke) sekä IV vesillä katsotaan täyttäneen Belgialle vuodeksi 1998 osoitetun kiintiön.
Kielletään Belgian lipun alla purjehtivilta tai Belgiassa rekisteröidyiltä aluksilta seitin kalastus ICES-alueiden II a (yhteisön vyöhyke), III a, III b, c ja d (yhteisön vyöhyke) sekä IV vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän seitikannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä joulukuuta 1998.

Labels: 8
18
6